CELEX: C2005/281/52
Language: fi
Date: 2005-11-12 00:00:00
Title: Asia T-328/05: Kanne 26.8.2005 — Apple Computer v. SMHV

12.11.2005   
            
            
               FI
            
            
               Euroopan unionin virallinen lehti
            
            
               C 281/28
            
         Kanne 26.8.2005 — Apple Computer v. SMHV
   (Asia T-328/05)
   (2005/C 281/52)
   Kannekirjelmän kieli: englanti
   Asianosaiset
   
      Kantaja: Apple Computer, Inc. (Cupertino, USA) (edustajat: solicitor P. Rawlinson, solicitor S. Jones ja solicitor J. Rutter)
   
      Vastaaja: Sisämarkkinoiden harmonisointivirasto (tavaramerkit ja mallit)
   
      Vastapuoli valituslautakunnassa: TKS-Teknosoft S.A. (Treplex, Sveitsi)
   Vaatimukset
   
               —
            
            
               neljännen valituslautakunnan päätös nro R 416/2004-4 on kumottava
            
         
               —
            
            
               väiteosaston päätös nro 851/2004 on kumottava ja
            
         
               —
            
            
               väitteentekijä on velvoitettava korvaamaan kantajalle/valittajalle tässä kannemenettelyssä, valituslautakunnan valitusmenettelyssä sekä väiteosaston väitemenettelyssä aiheutuneet oikeudenkäyntikulut
            
         Oikeudelliset perusteet ja pääasialliset perustelut
   
      Yhteisön tavaramerkin hakija: kantaja
   
      Haettu tavaramerkki: Kuviomerkki QUARTZ luokkaan 9 kuuluvia tavaroita varten (hakemus nro 1 421 130)
   
      Sen tavaramerkki- tai merkkioikeuden haltija, johon väitemenettelyssä on vedottu: TKS-Teknosoft S.A.
   
      Tavaramerkki- tai merkkioikeus, johon väitemenettelyssä on vedottu: Yhteisön tavaramerkkinä rekisteröity kuviomerkki QUARTZ luokkiin 9 ja 42 kuuluvia tavaroita varten
   
      Väiteosaston ratkaisu: Väite hyväksytään kaikkien sen kohteena olevien tavaroiden osalta
   
      Valituslautakunnan ratkaisu: Hakijan valitus hylätään
   
      Kanneperusteet: Asetuksen N:o 40/94 8 artiklan 1 kohdan b alakohdan rikkominen, koska asianomaisen yleisön keskuudessa ei ole sekaannusvaaraa kahden kyseessä olevan tavaramerkin välillä. Väiteosasto ja valituslautakunta ovat virheellisesti katsoneet, että kyseessä olevat tavarat ovat samankaltaisia, eivätkä ne arvioineet sekaannusvaaraa asianomaiset kuluttajat huomioon ottaen, ja näin ollen ne antoivat väitteentekijälle, TKS-Teknosoft S.A.:lle, yksinoikeuden tavaramerkkiin.